CELEX: 32021D1853
Language: da
Date: 2021-10-18 00:00:00
Title: Rådets afgørelse (EU) 2021/1853 af 18. oktober 2021 om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, for så vidt angår forlængelse af gyldigheden af prioriteterne for partnerskabet mellem EU og Egypten, indtil associeringsrådet har vedtaget nye ajourførte prioriteter for partnerskabet

22.10.2021   
               
               
                  DA
               
               
                  Den Europæiske Unions Tidende
               
               
                  L 374/54
               
            
         RÅDETS AFGØRELSE (EU) 2021/1853
         af 18. oktober 2021
         om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, for så vidt angår forlængelse af gyldigheden af prioriteterne for partnerskabet mellem EU og Egypten, indtil associeringsrådet har vedtaget nye ajourførte prioriteter for partnerskabet
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side (1) (»aftalen«) blev undertegnet den 25. juni 2001 og trådte i kraft den 1. juni 2004.
                  
               
                     (2)
                  
                  
                     I associeringsrådet den 25. juli 2017 blev Den Europæiske Union og Egypten enige om prioriteterne for partnerskabet, som er fastsat ved associeringsrådets henstilling nr. 1/2017 (2).
                  
               
                     (3)
                  
                  
                     EU og Egypten blev enige om, at gyldigheden af prioriteterne for partnerskabet mellem EU og Egypten bør forlænges som et retningsgivende dokument med henblik på konsolidering af partnerskabet, indtil der er vedtaget nye ajourførte prioriteter for partnerskabet.
                  
               
                     (4)
                  
                  
                     I henhold til aftalens artikel 76 har associeringsrådet beføjelse til at træffe afgørelser med henblik på virkeliggørelsen af de i aftalen fastsatte mål.
                  
               
                     (5)
                  
                  
                     Associeringsrådet skal vedtage en henstilling ved skriftlig procedure for at forlænge gyldigheden af prioriteterne for partnerskabet, indtil associeringsrådet har vedtaget nye ajourførte prioriteter for partnerskabet mellem EU og Egypten.
                  
               
                     (6)
                  
                  
                     Det er hensigtsmæssigt at fastlægge den holdning, der skal indtages på Unionens vegne i associeringsrådet, da associeringsrådets henstilling får retsvirkninger.
                  
               
                     (7)
                  
                  
                     Den holdning, som Unionen skal indtage i associeringsrådet, bør derfor baseres på udkastet til associeringsrådets henstilling —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, for så vidt angår forlængelse af gyldigheden af prioriteterne for partnerskabet mellem EU og Egypten, indtil associeringsrådet har vedtaget nye ajourførte prioriteter for partnerskabet, baseres på udkastet til associeringsrådets henstilling (3).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 18. oktober 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 304 af 30.9.2004, s. 39.
         
            (2)  Henstilling nr. 1/2017 vedtaget af Associeringsrådet EU-Egypten den 25. juli 2017 om fastlæggelse af prioriteterne for partnerskabet mellem EU og Egypten (EUT L 255 af 3.10.2017, s. 26).
         
            (3)  Jf. dokument ST 12260/21 på http://register.consilium.europa.eu.